אטנרספט

אטנרספט (באנגלית: Etanercept), המוכר תחת השם המסחרי אנברל (Enbrel) בין היתר, הוא תרופה ביולוגית המשמשת לטיפול במחלות אוטואימוניות על ידי עיכוב פעילותו של גורם נמק הגידולים (TNF), ציטוקין דלקתי מסיס. התרופה פותחה כחלבון היתוך באמצעות טכנולוגיית DNA רקומביננטי והיא מאושרת על ידי מנהל המזון והתרופות האמריקאי (FDA) לטיפול בדלקת מפרקים שיגרונית, דלקת מפרקים אידיופטית נעורים, דלקת מפרקים פסוריאטית, פסוריאזיס ודלקת חוליות מקשחת. אטנרספט פועל כמעכב TNF ומפחית את התגובה החיסונית המוגברת האופיינית למחלות אלה.

 שימושים רפואיים 
בארצות הברית, אטנרספט מאושר לטיפול ב:
 דלקת מפרקים שגרונית בינונית עד חמורה (מאושר בנובמבר 1998)
 דלקת מפרקים נעורים רב-מפרקית בינונית עד חמורה (מאי 1999)
 דלקת מפרקים פסוריאטית (ינואר 2002)
 מחלת חוליות מקשחת (יולי 2003)
 פסוריאזיס פלאקית בינונית עד חמורה (אפריל 2004)

באיחוד האירופי, התרופה מאושרת גם לטיפול במגוון מצבים נוספים, כגון דלקת מפרקים אידיופתית בילדים, פסוריאזיס כרונית חמורה בילדים וספונדילוארתריטיס צירית לא-רדיוגרפית.

 מנגנון פעולה 
אטנרספט מפחית את השפעת ה-TNFα הטבעי בגוף על ידי פעילות כקולטן מדומה (decoy receptor) הנקשר ל-TNF .TNFα הוא ציטוקין המיוצר על ידי לימפוציטים ומקרופאגים, ומשחק תפקיד מרכזי בתגובה הדלקתית על ידי גיוס תאי דם לבנים נוספים לאזורי דלקת והפעלת מנגנונים מולקולריים המגבירים דלקת. אטנרספט, כחלבון היתוך, מחקה את פעילות הקולטנים המסיסים הטבעיים של TNF, אך בעל חצי-חיים ארוך יותר בדם, מה שמביא להשפעה ביולוגית ממושכת ועמוקה יותר.

 מבנה 
אטנרספט הוא חלבון היתוך דימרי המורכב משני קולטני TNF מסיסים אנושיים במשקל 75 קילו-דלטון, המחוברים לחלק ה-Fc של נוגדן IgG1. הוא מיוצר באמצעות שילוב של רצפי DNA המקודדים לקולטן TNF-2 ולחלק ה-Fc של IgG1. המולקולה מכילה 6 N-גליקנים, עד 14 O-גליקנים ו-29 גשרי דיסולפיד.

 היסטוריה 
אטנרספט פותח בתחילת שנות ה-90 על ידי ברוס א. ביוטלר וצוותו במרכז הרפואי של אוניברסיטת טקסס בדאלאס. הפטנט הראשון נרשם על ידי חברת Immunex ב-1989, והזכויות נמכרו לחברה זו ב-1995. התרופה אושרה לשימוש בארצות הברית בנובמבר 1998 ובאיחוד האירופי בפברואר 2000. Text was copied from this source which is copyright European Medicines Agency. Reproduction is authorized provided the source is acknowledged. בשנת 2002, חברת אמג'ן רכשה את Immunex.

 תופעות לוואי 
אטנרספט עלולה לגרום למגוון תופעות לוואי, שחלקן שכיחות וקלות יחסית, בעוד שאחרות נדירות יותר אך עשויות להיות חמורות. תופעות שכיחות כוללות תגובות מקומיות במקום ההזרקה, כמו אדמומיות, גרד, כאב, נפיחות או שטפי דם, אשר לרוב חולפות מעצמן בתוך ימים ספורים. בנוסף, ייתכנו זיהומים בדרכי הנשימה העליונות, כמו סינוסיטיס וברונכיטיס, וכן דלקות בדרכי השתן. תסמינים כלליים כמו כאבי ראש ועלייה קלה בחום גוף עשויים גם הם להופיע. תופעות לוואי נדירות יותר כוללות תגובות אלרגיות חמורות, כגון פריחה נרחבת, נפיחות בפנים, בשפתיים או בלשון, ולעיתים אף קושי בנשימה – תסמינים המחייבים הפסקה מיידית של הטיפול ופנייה דחופה לרופא. זיהומים חמורים יותר, כולל שחפת, דלקות ריאות, זיהומים רקמתיים עמוקים או ספסיס, דווחו אף הם במקרים מסוימים. לעיתים נדירות תיתכן גם פגיעה בתפקוד מערכת הדם, המתבטאת בירידה בספירת תאי דם וכתוצאה מכך עייפות, חולשה או נטייה לדימומים. בנוסף, קיימים דיווחים על התפרצות או החמרה של מחלות אוטואימוניות, כדוגמת זאבת.

 מבנה 
אתאנרספט מורכב משילוב של שני קולטני TNF אנושיים מסיסים במשקל מולקולרי של 75 קילודלטון, המחוברים לחלק ה-Fc של נוגדן מסוג IgG1. שילוב זה יוצר חלבון היתוך דימרי מהונדס מלאכותית. אתאנרספט הוא מולקולה מורכבת המכילה 6 N-גליקנים, עד 14 O-גליקנים ו-29 גשרים דיסולפידיים.

 קישורים חיצוניים 

 הערות שוליים 

קטגוריה:רשימת התרופות החיוניות של ארגון הבריאות העולמי
קטגוריה:תרופות שמדכאות את מערכת החיסון